तीन दिवसीय प्रशिक्षण शुुरू
मेदिनीनगर | राज्यसंसाधन केन्द्र महिला सामख्या पलामू द्वारा आयोजित आदर्श लोक शिक्षा केंद्र के प्रेरकों का तीन दिवसीय प्रशिक्षण सोमवार से शुुरू हुआ। रेड़मा बाई पास रोड स्थित एसआरसी के प्रशिक्षण कक्ष में कार्यक्रम का उदघाटन जिला साक्षरता समिति के सचिव के शिव शंकर प्रसाद ने दीप प्रज्वलित कर किया। मौके पर उन्होंने कहा कि पंचायत का भविष्य प्रेरकों पर निर्भर है। प्रेरक ही साक्षर भारत कार्यक्रम के आधार स्तंभ हैं। प्रशिक्षण सत्र की शुरुआ करते हुए एसआरसी के कार्यक्रम समन्वयक निलेश कुमार जैन ने उपस्थित प्रेरक प्रशिक्षणार्थियों को प्रशिक्षण का उद्देश्य, साक्षर भारत कार्यक्रम की अवधारणा, आदर्श लोक शिक्षा केंद्र में प्रेरकों का दायित्व और केंद्र के संचालन प्रबंधन पर प्रकाश डाला। कार्यक्रम का संचालन अरविंद तिर्की धन्यवाद ज्ञापन रविशंंकर ने किया। मौके पर अरुण कुमार शर्मा, संतोष कुमार, सोनू, सत्येंद्र गिरि के अलावा महताब आलम, सीताराम उरांव, नेहा कुमारी, शोषण मिंज, छोटन महतो, जनार्दन पांडे अादि उपस्थित थे। प्रशिक्षण 30 दिसंबर तक चलेगा।
hin_Deva hin_Deva